Billy Smith

Billy Smith, celým menom William John Smith (*12. december, 1950, Perth, Ontário, Kanada) je kanadský bývalý profesionálny hokejový brankár, ktorý sa najviac preslávil svjim pôsobením v tíme New York Islanders v National Hockey League, s ktorým získal štyrikrát Stanleyho pohár. Počas svojej kariéry získal Conn Smythe Trophy, pre najužitočnejšieho hráča Play-Off, Vezina Trophy pre najlepšieho brankára sezóny a William M. Jennings Trophy pre brankára s najnižších priemerom inkasovaných gólov na zápas. V roku 1971 získal Calder Cup v American Hockey League. 

Známy bol svojim agresívnym štýlom a častým zapájaním sa do bitiek. 

 Kariéra 
Billy Smith väčšinu svojej kariéry strávil v tíme New York Islanders. Draftovaný bol ale v roku 1970 tímom Los Angeles Kings v 5. kole (celkovo ako 59.). V prých dvoch sezónach profesionálnej kariéry pôsobil v American Hockey League v tíme Springfield Kings. Tu získal v roku 1971 Calder Cup. 

V NHL debutoval 12. februára 1972, keď sa v drese Los Angeles postavil Montrealu Canadiens. Smith zneškodnil 42 z 48 striel, ale jeho tím prehral 5:6.

Za Kings Smith odchytal iba 5 zápasov, keď ho New York Islanders získali pri Expansion Drafte, pri vstupe do ligy. Smith sa prakticky okamžite stal ich prvým brankárom a na tejto pozícii zotrval v rokoch 1972-1988. S tímom získal v rokoch 1980-1983, štyri Stanleyho poháre, čím vytvorili zatiaľ poslednú dynastiu NHL  (tá je definovaná aspoň troma výhrami poháru po sebe). Jeho najlepšou sezónou bol ročník 1981/1982, keď získal Vezina Trophy. V roku 1983 potom získal Conn Smythe Trophy a William M. Jennings Trophy. Do All-Star tímu bol menovaný raz, rovnako tak iba raz si zahral v All-Star Game (stal sa však najužitočnejším hráčom zápasu). 

V NHL dokopy odchytal v základnej časti 680 zápasov, z ktorých vyhral 305, 233 prehral a 105 remízoval, udržal si 3,18 priemer inkasovných gólov na zápas, 22 čistých kont a 89,5% úsepšnosť zákrokov. V Play-Off odchytal 132 zápasov, 88 vyhral, 36 prehral, zaznamenal 2,72 priemer inkasovaného gólu na zápas, 5 čistých kont a 90,5% úspešnosť zákrokov. 

V roku 1994 bol uvedený do Hokejovej siene slávy.

 Rekordy 

 Najviac odchytaných zápasov v základnej časti v New York Islanders (674)
 Najviac výhier v základnej časti v New York Islanders (304)
 Najviac prehier v základnej časti v New York Islanders (230)
 Najviac zákrokov v základnej časti v New York Islanders (17074)
 Najviac trestných minút v základnej časti v New York Islanders (470)
 Najviac zápasov v Play-Off v New York Islanders (132)
 Najviac výhier v Play-Off v New York Islanders (88)
 Najviac prehier v Play-Off v New York Islanders (36)
 Najviac zákrokov v Play-Off v New York Islanders (3306)
 Najviac čistých kont v Play-Off v New York Islanders (5)
 Najviac trestných minút v Play-Off v New York Islanders (89)
 22. miesto v počte odchytaných zápasov medzi kanadskými brankármi NHL (679)
 21. miesto v počte víťazstiev medzi kanadskými brankármi v NHL (305)
 17. miesto v počte zákrokov medzi kaandskými brankármi (17229)

 Referencie 

Kategória:Narodenia v 1950
Kategória:Narodenia 12. decembra
Kategória:Víťazi Stanleyho pohára
Kategória:Brankári New York Islanders
Kategória:Brankári Los Angeles Kings
Kategória:Kanadskí hokejoví brankári
Kategória:Držitelia Vezina Trophy
Kategória:Hokejová sieň slávy